《夜宿垂虹亭舟中有感而作》
宋代·庞元英

离家无数里，客思便侵凌。久拨炉无力，频翻被有棱。

孤蟾如得伴，哀雁拟伤矰。怪底寒清冽，推篷露气凝。

作者简介：单州成武人，字懋贤。庞籍子。仁宗至和二年赐同进士出身。神宗元丰五年任朝请大夫、主客郎中，在省四年。后历鸿胪少卿，知晋州。所著《文昌杂录》，记任主客郎中时闻见及朝章典故，多可證《宋史》之舛漏。